**Raimo Olavi Summanen** (s. 2. maaliskuuta 1962 Jyväskylä) on suomalainen jääkiekkovalmentaja ja entinen jääkiekkohyökkääjä. Kaudella 2020–2021 hän toimi slovenialaisen HK SZ Olimpijan päävalmentajana ja valmensi joukkueen Alps Hockey Leaguen mestariksi.

Summanen on valittu Suomen Jääkiekkoleijonaksi numerolla 142.

Pelaajaura
----------

Summanen aloitti jääkiekkouransa JyP HT:ssä. Kansallinen läpimurto kuitenkin edellytti siirtoa Tampereen Ilvekseen Risto Jalon ketjukaveriksi. Ilves saavutti pronssia keväällä 1983 ja tamperelainen hyökkäyskaksikko valittiin saman vuoden MM-kisoihin, joissa ketjun kolmannen lenkin muodosti Petri Skriko. Summanen, Jalo ja Skriko olivat pelanneet menestyksellä jo nuorten maajoukkueessa.

Entistä suuremmassa roolissa Jalon maajoukkueketju oli vuoden 1984 olympiaturnauksessa.

SM-liigassa Summanen edusti useita seuroja, mutta pisimmän ajan hän edusti Ilvestä, jossa Summanen pelasi yhteensä viisi kautta. SM-liigassa hän voitti kolme Suomen mestaruutta, yhden hopean ja kolme pronssia. Henkilökohtaisina saavutuksina SM-liigassa hän voitti sen pistepörssin vuosina 1989 ja 1990. Hän voitti myös maalipörssin vuonna 1983 lukemalla 45, mikä oli ennätys kauteen 1987–88 asti, jolloin Arto Javanainen rikkoi sen kaksi maalia paremmalla lukemalla.

NHL-uransa aikana pelaajana Summanen ehti edustaa kahta seuraa, Edmonton Oilersia ja Vancouver Canucksia. Oilersin voittaessa Stanley Cupin kauden 1983–1984 päätteeksi hän sai omistukseensa Stanley Cup -sormuksen ja oli mukana mestarijoukkueesta otetussa kuvassa. Koska Summanen kuitenkin pelasi Oilersissa tuon kauden aikana vain kaksi runkosarja- ja viisi pudotuspeliottelua, hän ei virallisten kriteerien mukaan ole Stanley Cup -voittaja. Hänen nimeään ei myöskään ole kaiverrettu Stanley Cup -pokaaliin.

Myöhemmin urallaan Summanen ehti pelata ammattilaisena myös Keski-Euroopassa Sveitsissä. Summanen lopetti pelaajauransa kauteen 1994–1995 oltuaan voittamassa Suomelle sen ensimmäistä jääkiekon maailmanmestaruutta Ruotsin MM-kisoissa 1995. Maailmanmestaruuden lisäksi Summanen voitti maajoukkueessa pronssimitalin Kanada Cupissa vuonna 1991.

Valmentajaura
-------------

Pelaajauran jälkeen Summanen siirtyi pian valmennustehtäviin Helsingin IFK:hon, jossa saavutti ensimmäisen Suomen mestaruutensa valmentajana kaudella 1997–1998. Hän voitti mestaruuden päävalmentajana myös Helsingin Jokereissa kaudella 2001–2002. Suomen mestaruuksien lisäksi Summasella on valmentajana myös kaksi SM-hopeaa. Summanen valittiin vuonna 2003 valmentamaan Suomen jääkiekkomaajoukkuetta, ja saavuttikin menestystä. Suomi saavutti toisen sijan jääkiekon maailmancupissa 2004.

Summanen erotettiin erimielisyyksien vuoksi lokakuussa 2004, jonka jälkeen hän siirtyi Espoo Bluesin urheilutoimenjohtajaksi keväällä 2005 kolmen vuoden sopimuksella. Summanen ei ollut tehtävässä kuitenkaan kuin runsaan vuoden ajan ja hänet erotettiin kesäkuussa 2006.

Summanen toimi seuraavaksi Rapperswilin päävalmentaja alle vuoden Sveitsin liigassa, ja hänet erotettiin joulukuussa 2009. Syyskuussa 2009 Summanen haukkui joukkueensa ja osoitti suosiota vastustajan maaleille eikä Rapperswilin pelaajat enää tämän jälkeen halunneet pelata valmentajalleen. Summanen oli myös hyökännyt sanallisesti joukkueen lääkärin kimppuun pukukoppikäytävällä. Summasen käytös johti tappiokierteeseen, jolla seurajohto perusteli potkut. Joulukuun puolivälissä seura tiedotti Summasen jatkavan joukkueessa muissa tehtävissä, kuitenkaan tarkentamatta asiaa vielä sen tarkemmin.

Helmikuussa 2010 Ilves Hockey Oy palkkasi Summasen tekemään selvitystä joukkueen urheilutoimesta ja strategiasta. Summasen oli määrä antaa selvityksensä Ilvekselle huhtikuun loppuun mennessä. Kuluneella kaudella Ilves oli jäänyt sarjataulukon hännille ja kannattajat olivat vaatineet uudistusta joukkueen johtoon.

Summanen Avangard Omskin päävalmentajana maaliskuussa 2012.
Maaliskuussa 2010 Summanen siirtyi Venäjälle KHL-liigassa pelaavan Avangard Omskin päävalmentajaksi. Pestin oli tarkoitus kestää myös kauden 2010–2011.

Tammikuussa 2011 Jaromír Jágr ylisti Raimo Summasta haastattelussa. Jagr kertoi pitävänsä Summasta älykkäänä valmentajana. Maaliskuun lopulla 2011 Summanen sai potkut Omskista riitannuttuaan pelaajiensa kanssa. Joulukuussa uutisoitiin Summasen palaavan Omskiin apuvalmentajanaan Aleksandr Barkov.

Kaudella 2011–2012 Summasen valmentama Avangard Omsk eteni KHL:n loppuotteluihin. Kesäkuussa 2012 Omsk teki Summasen kanssa vuoden mittaisen jatkosopimuksen. Seura olisi halunnut sopia kahden vuoden työsuhteesta mutta taipui lopulta Summasen tinkimättömiin vaatimuksiin lyhyemmän sopimuksen solmimisesta. 4. heinäkuuta 2012 Summanen kuitenkin erosi tehtävästään Avangard Omskin päävalmentajana, mikä tuli seuran johdolle heidän mukaansa täytenä yllätyksenä. Summasen oma näkemys oli se, että sopimuksen purku ei tullut Avangardille yllätyksenä vaan tapahtui yhteisymmärryksessä.

Tammikuussa 2013 Summanen palasi valmentajaksi Helsingin IFK:hon. Hänet nimitettiin joukkueen päävalmentajaksi kesken kauden 2012–2013 irtisanotun Pasi Sormusen tilalle. Helmikuussa 2013 Summanen sai viiden ottelun toimitsijakiellon, kun SM-liigan kurinpitoryhmä katsoi hänen halventaneen Jokerien päävalmentaja Tomi Lämsää "täysin epäurheilijamaisella, hyvän tavan vastaisella ja epäkunnioittavalla tavalla". Summasen käyttämien ilmaisujen katsottiin myös vahingoittaneen merkittävästi SM-liigaa. Summanen vapautettiin päävalmentajan tehtävästä kesken seuraavan kauden, helmikuussa 2014.

Joulukuussa 2016 Summanen aloitti Mestiksessä pelaavan Espoo Unitedin valmentajana. Toukokuussa 2017 Espoo United julkaisi uudet valmentajansa kaudelle 2017–2018. Raimo Summanen ei jatkanut joukkueen valmentajana.

Maaliskuussa 2017 Summanen sai kahdeksan ottelun toimitsijakiellon huudeltuaan vastustajajoukkue Hermeksen päävalmentajalle Antti Karhulalle, muun muassa nimittämällä tätä pedofiiliksi. Karhula toimitti Kokkolan poliisille tutkintapyynnön maaliskuun lopulla, ja syyskuussa asia eteni syyteharkintaan. Keski-Pohjanmaan käräjäoikeus tuomitsi Summasen helmikuussa 2018 kunnianloukkauksesta vajaan tuhannen euron sakkoihin. Lisäksi Summanen määrättiin maksamaan Karhulalle vahingonkorvauksena henkisestä kärsimyksestä 4 000 euroa. Kyseessä oli ensimmäinen kerta, kun jääkiekon vaihtoaitiossa tapahtunutta huutelua käsiteltiin oikeudessa.

Summanen palkattiin tammikuussa 2021 slovenialaisen HK SZ Olimpijan päävalmentajaksi kahden vuoden sopimuksella.

Kirja
-----

Summanen julkaisi vuoden 2005 lopussa osakseen maailmancupin kohua herättäneiden tapahtumien johdosta kirjan *Meidän Päivä* (Teos), jossa ruoditaan paitsi Summasen aikaa jääkiekkomaajoukkueen päävalmentajana niin myös valotetaan taustoja Summasen matkasta huipputason jääkiekkoilijasta maajoukkueen päävalmentajaksi.

Yksityiselämä
-------------

Summanen oli aviossa Nenna Summasen kanssa 30 vuotta, kunnes vaimo jätti avioerohakemuksen heinäkuussa 2017. Heillä on vuonna 1992 syntynyt tytär ja 1995 syntynyt poika.

Syyskuussa 2017 Summanen pahoinpiteli satunnaisen ohikulkijan poistuttuaan Alcatraz Exclusive Club -stripteaseklubilta Helsingissä. Yksittäisen henkilön tilanteesta kuvaama video johti rikostutkintaan. Helsingin syyttäjänvirasto kuitenkin teki asiassa syyttämättäjättämispäätöksen. Osapuolet sopivat asian, ja Summanen maksoi toiselle osapuolelle korvauksia 367,70 euroa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1979–80 | JyP HT | I-div | 31 | 22 | 12 | 34 | 16 | – | – | – | – | – |  |  |  |  |  |  |  |  |  |  |  |  |
|  | JyP HT | B-SMS | 9 | 13 | 11 | 24 | 4 | – | – | – | – | – |  |  |  |  |  |  |  |  |  |  |  |  |
| 1980–81 | JyP HT | I-div | 35 | 15 | 18 | 33 | 24 | – | – | – | – | – |  |  |  |  |  |  |  |  |  |  |  |  |
| 1981–82 | Kiekkoreipas | SML | 36 | 15 | 6 | 21 | 17 | 2 | 2 | 0 | 2 | 0 |  |  |  |  |  |  | JMM | 7 | 7 | 9 | 16 | 0 |
| 1982–83 | Ilves | SML | 36 | 45 | 15 | 60 | 36 | 8 | 7 | 3 | 10 | 2 | Ykköstähdistö |  |  |  |  |  | MM | 9 | 0 | 3 | 3 | 0 |
| 1983–84 | Ilves | SML | 37 | 28 | 19 | 47 | 26 | 1 | 0 | 0 | 0 | 0 | Ykköstähdistö |  |  |  |  |  | OK | 6 | 4 | 6 | 10 | 4 |
|  | Olympiajoukkue | SML | 8 | 4 | 4 | 8 | 8 | – | – | – | – | – |  |  |  |  |  |  |  |  |  |  |  |  |
|  | Edmonton Oilers | NHL | 2 | 1 | 4 | 5 | 2 | 5 | 1 | 4 | 5 | 0 |  |  |  |  |  |  |  |  |  |  |  |  |
| 1984–85 | Edmonton Oilers | NHL | 9 | 0 | 4 | 4 | 0 | – | – | – | – | – |  |  |  |  |  |  |  |  |  |  |  |  |
|  | Nova Scotia Oilers | AHL | 66 | 20 | 33 | 53 | 2 | 5 | 1 | 2 | 3 | 0 |  |  |  |  |  |  |  |  |  |  |  |  |
| 1985–86 | Edmonton Oilers | NHL | 73 | 19 | 18 | 37 | 16 | 5 | 1 | 1 | 2 | 0 |  |  |  |  |  |  |  |  |  |  |  |  |
| 1986–87 | Edmonton Oilers | NHL | 48 | 10 | 7 | 17 | 15 | – | – | – | – | – |  |  |  |  |  |  | MM | 10 | 2 | 9 | 11 | 2 |
|  | Vancouver Canucks | NHL | 10 | 4 | 4 | 8 | 0 | – | – | – | – | – |  |  |  |  |  |  |  |  |  |  |  |  |
| 1987–88 | Vancouver Canucks | NHL | 9 | 2 | 3 | 5 | 2 | – | – | – | – | – |  |  |  |  |  |  | KC | 5 | 1 | 1 | 2 | 0 |
| 1987–88 | Fredericton Express | AHL | 20 | 7 | 15 | 22 | 38 | – | – | – | – | – |  |  |  |  |  |  |  |  |  |  |  |  |
|  | Flint Spirits | IHL | 7 | 1 | 1 | 2 | 0 | – | – | – | – | – |  |  |  |  |  |  |  |  |  |  |  |  |
| 1988–89 | Ilves | SML | 44 | 35 | 46 | 81 | 22 | 5 | 4 | 3 | 7 | 6 | Ykköstähdistö |  |  |  |  |  |  |  |  |  |  |  |
| 1989–90 | Ilves | SML | 40 | 39 | 31 | 70 | 42 | 9 | 3 | 4 | 7 | 8 | Ykköstähdistö |  |  |  |  |  | MM | 10 | 5 | 3 | 8 | 10 |
| 1990–91 | HPK | SML | 39 | 25 | 30 | 55 | 67 | 8 | 6 | 2 | 8 | 20 |  |  |  |  |  |  | MM | 10 | 1 | 1 | 2 | 6 |
| 1991–92 | Ilves | SML | 26 | 13 | 9 | 22 | 94 | – | – | – | – | – |  |  |  |  |  |  | KC | 6 | 0 | 1 | 1 | 0 |
|  |  |  |  |  |  |  |  |  |  |  |  |  |  |  |  |  |  |  | OK | 8 | 2 | 0 | 2 | 6 |
| 1992–93 | TPS | SML | 47 | 17 | 20 | 37 | 50 | 10 | 8 | 8 | 16 | 26 | Kanada-malja |  |  |  |  |  |  |  |  |  |  |  |
| 1993–94 | Jokerit | SML | 25 | 9 | 3 | 12 | 44 | – | – | – | – | – | Kanada-malja |  |  |  |  |  |  |  |  |  |
|  | SC Bern | NLA | 10 | 6 | 13 | 19 | 24 | – | – | – | – | – |  |  |  |  |  |  |  |  |  |  |  |  |
| 1994–95 | TPS | SML | 47 | 23 | 26 | 49 | 53 | 12 | 7 | 4 | 11 | 29 | Kanada-malja |  |  |  |  |  | MM | 8 | 1 | 1 | 2 | 0 |
|  | TPS | CC | 4 | 2 | 4 | 6 | 2 | – | – | – | – | – |  |  |  |  |  |  |  |  |  |  |  |  |
| 3 kautta | Yhteensä | NHL | 151 | 36 | 40 | 76 | 35 | 10 | 2 | 5 | 7 | 0 | **arvokisat** |  | 72 | 16 | 25 | 41 | 28 |
| 8 kautta | Yhteensä | SML | 385 | 253 | 209 | 462 | 459 | 55 | 37 | 24 | 61 | 91 |

Lähteet
-------

* Raimo Summanen Eurohockey-sivustolla (englanniksi)
* Raimo Summanen Legends of Hockey -sivustolla (englanniksi)

### Viitteet

1. ↑  Raimo Summanen vuonna 2004: "Suomessa on kauhea tabu, jos valmentaja ärähtää" *Suomen Kuvalehti*.  22.1.2013. Viitattu 31.1.2017.
2. 1 2  Raimo Summanen Bio, Stats, and Results *Sports-Reference.com*. Sports Reference LLC.  Arkistoitu 17.12.2012. Viitattu 16.11.2017. (englanniksi)
3. ↑  Suomalaisvalmentajat huuhtoivat kultaa Keski-Euroopassa – Raimo Summanen nostee pokaalia Sloveniassa, Petri Matikainen Itävallassa *Jatkoaika.com - Kaikki jääkiekosta*. Viitattu 25.4.2021.
4. ↑  Chesnokov, Dmitry: Jaromir Jagr’s KHL coach wanted to fight him after playoff game *Sports.yahoo.com*. Yahoo! Canada. Viitattu 7.7.2012. (englanniksi)
5. ↑  Ala-Kivimäki, Petteri: Raimo Summanen sai potkut käytöksensä takia *Helsingin Sanomat*.  3.12.2009. Viitattu 3.10.2011.
6. ↑  Miettinen, Heikki: Summanen jatkaa sittenkin Rapperswilissä *Helsingin Sanomat*.  15.12.2009. Viitattu 3.10.2011.
7. ↑  Raimo Summanen uudistamaan Ilvestä *Yle Uutiset*.  3.2.2010.  Arkistoitu 6.2.2010. Viitattu 3.10.2011.
8. ↑  Ilves-fanit toteuttivat uhkauksensa – halli tyhjeni  23.1.2010. MTV3. Viitattu 3.10.2011.
9. ↑  Raimo Summanen siirtyy valmentamaan Venäjälle *Helsingin Sanomat*.  10.3.2010. Viitattu 3.10.2011.
10. ↑  NHL-legenda Jaromir Jagr: Summanen on fiksuin kaikista! *Ilta-Sanomat*.  25.1.2011. Viitattu 3.10.2011.
11. ↑  Summanen pysyy Omskissa – KHL-seura ja suomalaisluotsi väänsivät kättä oudosta asiasta *Yle.fi*.  12.6.2012. Yle. Viitattu 13.6.2012.
12. ↑  Laaksonen, Antti: KHL-seura tyrmistyi – Summanen erosi tehtävästään *Yle.fi*.  7.7.2012. Yle. Viitattu 7.7.2012.
13. ↑  Parkkinen, Jaakko: Summanen sanoo lähteneensä Avangardista yhteisymmärryksessä *Yle.fi*.  9.7.2012. Yle. Viitattu 9.7.2012.
14. ↑  Raimo Summanen HIFK:n pääkäskijäksi, Hannula miehistöön *Jatkoaika.com*.  21.1.2013. Viitattu 21.1.2013.
15. ↑  Summaselle 5 pelin toimitsijakielto ja seuralle 10 000 euron sakot *Ilta-Sanomat*.  26.2.2013. Viitattu 18.9.2017.
16. ↑  Lehtisaari, Matti: Summanen sai kenkää HIFK:n peräsimestä *Yle Urheilu*.  28.2.2014. Viitattu 28.2.2014.
17. ↑  Lund, Sakari: Nyt tuli mielenkiintoinen uutinen - Raimo Summanen Espoo Unitedin valmennustiimiin! *Yle Urheilu*.  20.12.2016. Viitattu 31.1.2017.
18. ↑  Raimo Summanen pihalle - Espoo United nimesi ensi kauden valmennuksen - SuomiKiekko *SuomiKiekko*.  5.5.2017. Viitattu 27.5.2017.
19. ↑  Raimo Summanen sai puheistaan kahdeksan ottelun toimitsijakiellon: "Tapaus täyttää päivänselvästi kunnianloukkauksen määritelmän" *Helsingin Sanomat*.  18.9.2017. Viitattu 27.5.2017.
20. ↑  Stubin, Teemu: Raimo Summasen pedofiilihuutelu eteni syyteharkintaan: Poliisi epäilee törkeästä kunnianloukkauksesta  5.10.2017. Iltalehti. Viitattu 8.10.2017.
21. ↑  Kluukeri, Iina: Raju huutelu vaihtoaitiosta toi Raimo Summaselle tuomion kunnianloukkauksesta *Yle Urheilu*.  23.2.2018. Viitattu 23.2.2018.
22. ↑  Raimo Summanen palasi seuravalmentajaksi – joukkue aloitti murskavoitolla *Ilta-Sanomat*.  27.1.2021. Viitattu 27.1.2021.
23. ↑  IS: Vaimo hakee avioeroa jääkiekkovalmentaja Raimo Summasesta - pitkä liitto ohi Iltalehti. Viitattu 19.7.2017.
24. ↑  Seiska: Raimo Summanen hyökkäsi ohikulkijan kimppuun strippiklubin ulkopuolella - hakkasi maassa makaavaa uhria *Iltalehti*.  14.9.2017. Viitattu 6.9.2019.
25. ↑  Raimo Summasta epäillään pahoinpitelystä – videon nähnyt otti yhteyttä poliisiin *Ilta-Sanomat*.  18.9.2017. Viitattu 6.9.2019.
26. ↑  Raimo Summanen rähisi syyskuussa Helsingin kadulla - osapuolet päätyivät sovintoon, syytettä ei nosteta *Iltalehti*.  9.1.2018. Viitattu 6.9.2019.

Aiheesta muualla
----------------

* Kuvia tai muita tiedostoja aiheesta **Raimo Summanen** Wikimedia Commonsissa

* Pelaaja ja peluuttaja Raimo Summanen, Ylen Elävä arkisto
* Summasen tiedot Jääkiekkomuseon sivuilla.

|  |  |  |
| --- | --- | --- |
| Edeltäjä:**Reijo LeppänenJukka Vilander** | **Aarne Honkavaara -palkinnon voittaja**19831990 | Seuraaja:**Arto JavanainenArto Javanainen** |

|  |  |  |
| --- | --- | --- |
| Edeltäjä:**Esa Keskinen** | **Veli-Pekka Ketola -palkinnon voittaja**1989–1990 | Seuraaja:**Teppo Kivelä** |

|  |  |  |
| --- | --- | --- |
| Edeltäjä:**Hannu Jortikka** | **Kalevi Numminen -palkinnon voittaja**2002 | Seuraaja:**Jukka Rautakorpi** |

|  |  |  |
| --- | --- | --- |
| Edeltäjä:**Erkka Westerlund** | **Jokereiden päävalmentaja**2001–2003 | Seuraaja:**Hannu Jortikka** |

|  |  |  |
| --- | --- | --- |
| Edeltäjä:**Hannu Aravirta** | **Suomen jääkiekkomaajoukkueen päävalmentaja**2003–2005 | Seuraaja:**Erkka Westerlund** |

Suomen joukkue – Olympialaiset 1992
1 Tammi |
3 Blomqvist |
4 Eloranta |
5 Jutila |
6 Ruotanen |
7 Saarinen |
8 Selänne |
9 Siren |
11 Lindroos |
12 Laukkanen |
14 Skriko |
15 Järvenpää |
16 Säilynoja |
18 Tuomisto |
22 Saarikoski |
25 Summanen |
27 Peltomaa |
28 Helminen |
30 Ketterer |
40 Nieminen |
42 Mäkelä |
44 Laurila |
Valmentaja Pentti Matikainen

Suomen joukkue – Jääkiekon MM-kilpailut 1987
1 Kamppuri |
2 Numminen |
3 Laksola |
5 Kuusisto |
6 Ruotanen |
7 Jutila |
8 Ojanen |
10 Susi |
12 Jalonen |
13 Jalo |
14 Kurkinen |
15 Järvi |
16 Virtanen |
17 Järvelä (**C**) |
19 Myllys |
20 Ruuttu |
22 Seppo |
23 Virta |
24 Mikkolainen |
25 Summanen |
26 Torkki |
29 Skriko |
30 Tammi |
Valmentaja Rauno Korpi

Suomen joukkue – Jääkiekon MM-kilpailut 1990
1 Ketterer |
3 Rautio |
4 Lumme |
5 Kuusisto |
6 Ruotanen (**C**) |
7 Saarinen |
8 Laksola |
9 Leime |
11 Järvenpää |
13 Jalo |
14 Järvinen |
15 Arbelius |
19 Lindfors |
20 Vilander |
21 Ruuttu |
22 Vuori |
23 Henriksson |
24 Mikkolainen |
25 Summanen |
26 Keskinen |
28 Helminen |
29 Tirkkonen |
30 Tammi |
Valmentaja Pentti Matikainen

Suomen joukkue – Jääkiekon MM-kilpailut 1991
1 Takko |
2 Numminen |
3 Henriksson |
5 Jutila |
6 Ruotanen |
8 Selänne |
9 Sirén |
13 Kivelä |
14 Järvinen |
15 Nieminen |
16 Järvenpää |
17 Kurri |
18 Tuomisto |
19 Lindfors |
20 Kurkinen |
21 Ruuttu |
22 Tirkkonen |
23 Virta (**C**) |
25 Summanen |
26 Keskinen |
27 Peltomaa |
29 Lumme |
30 Ketterer |
Valmentaja Pentti Matikainen

Suomen joukkue – Jääkiekon MM-kilpailut 1995
2 Kiprusoff |
3 Nummelin |
4 Hämäläinen |
5 Jutila (**C**) |
6 Niinimaa |
8 Ojanen (**A**) |
9 Keskinen |
11 Koivu (**A**) |
13 Palo |
14 Helminen |
15 Törmänen |
16 Peltonen |
20 Lehtinen |
21 Ylönen |
23 Virta |
24 Kapanen |
26 Strömberg |
27 Lehterä |
30 Tammi |
31 Sulander |
35 Myllys |
40 Nieminen |
52 Summanen |
Valmentaja Curt Lindström

Suomen joukkue – Jääkiekon MM-kilpailut 2004
3 Nummelin (**A**) |
5 Salo |
7 Niemi |
9 Hagman |
10 Karalahti |
12 Jokinen (**A**) |
15 Virta |
16 Peltonen (**C**) |
20 Pirjetä |
21 Mäntylä |
23 Viuhkola |
24 Laaksonen |
25 Hentunen |
26 Söderholm |
27 Pärssinen |
30 Norrena |
31 Markkanen |
32 Rintanen |
35 Noronen |
37 Ruutu |
39 Kapanen |
44 Niinimaa |
61 Pirnes |
71 Kallio |
Valmentaja Raimo Summanen



|  |  |  |  |  |
| --- | --- | --- | --- | --- |
| 

| * n
* k
* m
Suomen vuoden urheiluvalmentaja |
| --- |
|  |
| Voittajat | 
* 1975: Pekka Toivonen
* 1976: Juhani Julku
* 1977: Esko Olkkonen
* 1978: Immo kuutsa
* 1979: Jukka Kalliokoski
* 1980: Niilo Halonen
* 1981: Toivo Sillanpää
* 1982: Matti Pulli
* 1983: Toivo Sillanpää
* 1984: Sulo Repo
* 1985: Martti Kuusela
* 1986: Keijo Voutilainen
* 1987: Ilpo Seppälä
* 1988: Pentti Matikainen
* 1989: Pekka Vähäsöyrinki
* 1990: Eino Maksimainen
* 1991: Jorma Kinnunen
* 1992: Jarkko Laine
* 1993: Kari Ormo
* 1994: Esa Sievinen
* 1995: Curt Lindström
* 1996: Leo Pusa
* 1997: Mika Holopainen
* 1998: Antti Muurinen
* 1999: Marko Mustonen
* 2000: Jorma Tuominiemi
* 2001: Torsten Smedslund
* 2002: Henrik Dettmann
* 2003: Mirjami Seppälä
* 2004: Raimo Summanen
* 2005: Michael Käld
* 2006: Tommy Ekblom
* 2007: Mauro Berruto
* 2008: Markku Kanerva
* 2009: Magnar Dalen
* 2010: Kai Suikkanne
* 2011: Jukka Jalonen
* 2012: Sami Hyypiä
* 2013: Henrik Dettmann
* 2014: Tuomas Sammelvuo
* 2015: Petteri Piiroinen
* 2016: Jukka Jalonen
* 2017: Olli Ohtonen
* 2018: Markku Kanerva
* 2019: Markku Kanerva
* 2020: Markku Kanerva
* 2021: Tuomas Sammelvuo
* 2022: Jukka Jalonen

 |

 |